cyanic-selkie/wikianc huggingface dataset:
Անդեքս
Անդեքս՝ գյուղ Ամմերզեե լճի արևմտյան ափի մոտ, Մյունխենից արևելք, որը հայտնի է այստեղ եղած բենեդիկտական վանքով, դա սուրբ մասունքների մոտ ուխտագնացության վայր է, որը բերված է Անդեկսական դինաստիայի ցեղապետի կողմից Հռոմից և Պաղեստինից։
XIII դարի կեսերին Յադվիգա Անդեկսկիի և Օտտոն Բուրգունդսկիի ցեղը կոտորվեց, իսկ Անդեքս դղյակը ոչնչացվեց։ Նրա տեղում Վիտտելսբախների կողմից ստեղծվեց Անդեքսական աբբայությունը, որը օգտվում էր նրանց հատուկ պաշտպանությունից և ներկայումս ծառայում է որպես բավարական արքայատոհմի գերեզմանոց։ Անդեքսի և նրա կառավարողների պատմությունը մանրամասն ներկայացված է Հորմարյրի աշխատություններում։
Նաև բարձր գնահատվում է շնորհիվ իր որակի և հնագույն ավանդույթների տեղական գարեջուրը։
Աղջիկը իմ դռան մոտ
«Աղջիկը իմ դռան մոտ» (도희야 A Girl at My Door), ռեժիսոր Ջուլի Չունի կինոֆիլմն է, որը թողարկվել է 2014 թվականին ։
Սյուժե
Տեսուչ Լի Յուն Նամը անհարմար պատահարի պատճառով փոխադրվում է ծովափնյա փոքր քաղաք, որտեղ պետք է գլխավորի տեղի ոստիկանական բաժանմունքը ։ Նոր միջավայրում նա իրեն չի գտնում և սկսում է շատ խմել    ։ Մի անգամ նա հանդիպում է 14-ամյա աղջկա, ում ծաղրում էին նրա համադասարանցիները, իսկ հետո իմանում է, որ այդ աղջկան պարբերաբար ծեծում են նրա ծնողները գտնվելով հարբած վիճակով   ։ Յուն Նամը պաշտպանում է Սուն Դո Հի (այդպես են դիմում աղջկան), ով շուտ գրավում է ուրիշների վստահությունը, իսկ հաջորդ ծեծից հետո նա գնում է տեսուչի տուն  ։ Ոստիկանուհին որոշ ժամանակով ապաստանում է դեռահաս աղջկան   ։ Այդ ժամանակ պարզվում է որ տեսուչ Յուն Նամ-ին կասկածել են լեսբիական կապի մեջ  ։
Մեծ Կիմիտինա
Մեծ Կիմիտինա (Большая Кимитина), գետ Ռուսաստանի Կամչատկա թերակղզում, հոսում է Կամչատկայի երկրամասում։ Գետի երկարությունը 105 կմ է, ավազանի տարածքը 2330 կմ2։ Թափվում է Կամչատկա գետի ձախ ափին՝ 497 կմ հեռավորության վրա։
Աղջիկը իմ դռան մոտ
Ծանոթագրություններ
Կատեգորիա:Ֆիլմեր այբբենական կարգով Կատեգորիա:2014 ֆիլմեր Կատեգորիա:Ֆիլմեր ոստիկանների մասին Կատեգորիա:Կորեերեն ֆիլմեր Կատեգորիա:Հարավկորեական ֆիլմեր Կատեգորիա:2010-ականների դրամա ֆիլմեր Կատեգորիա:2014 դրամա ֆիլմեր
Մեծ Կիմիտինա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Ռաֆիկ Օրդյան
Ռաֆիկ Խաչատուրի Օրդյան (1914, Այգեձոր - 1944, Բելոռուսիա), հայ մանկավարժ, Երկրորդ համաշխարհային պատերազմի Խորհրդա-գերմանական ճակատի («Հայրենական մեծ պատերազմ», 1941-1945) մասնակից, լեյտենանտ։
1930 թվականին ավարտել է Դիլիջանի մանկավարժական ուսումնարանը և անցել ուսուցչական աշխատանքի։ Պատմություն է դասավանդել Այգեձորի և Ներքին Կարմիրաղբյուրի դպրոցներում։ 1940 թվականին ավարտել է Երևանի հեռակա մանկավարժական ինստիտուտի պատմության ֆակուլտետը։ 1940-1942 թվականներին եղել է Վերին Կարմիրաղբյուր գյուղի միջնակարգ դպրոցի տնօրենը։
Բանակ է զորակոչվել 1942 թվականին։ Ավարտել է Թբիլիսիի ռազմական ուսումնարանը և լեյտենանտի կոչումով մեկնել ռազմաճակատ։ Վարել է դասակի հրամանատարի և վաշտի հրամանատարի քաղաքական գծով տեղակալի պաշտոններ։ Մարտնչել է Բելոռուսիայի ազատագրման համար, վիրավորվել է և ապաքինվելուց հետո կրկին վերադարձել գործող բանակ։ 1944 թվականին Բելոռուսիայի ազատագրման համար մղված մարտերից մեկում զոհվել է ։
Ծանոթագրություններ
Կատեգորիա:Հայ մանկավարժներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Դպրոցի տնօրեններ Կատեգորիա:Հայրենական մեծ պատերազմի մասնակիցներ
Ամանորյա ճանապարհորդություն
«Ամանորյա ճանապարհորդություն» («Новогоднее путешествие»), խորհրդային կարճամետրաժ մուլտիպլիկացիոն ֆիլմ-հեքիաթ՝ ստեղծված 1959 թվականին «Սոյուզմուլտֆիլմ» ստուդիայում։
Սյուժե
Մոսկվայի բնակիչ փոքրիկ Կոլյան ցանկանում է տոնածառ հասցնել իր բևեռահույզ հորը, որը գտնվում էր խորհրդային «Мирный» բևեռային կայանում՝ Անտարկտիդայում։ Ձմեռ պապը, փորձելով կատարել տղայի ցանկությունը, նրան տալիս է իր կախարդական, աստղային ինքնաթիռը։ Սակայն կայարան պետք է հասնել այն ժամանակ, երբ կհնչեն ամանորյա զանգերը։ Տասներկուերորդ ղողանջի հետ կախարդանքը վերանում է, և Կոլյան, որը մոտ էր իր երազանքի իրականացմանը, չի հասցնում կատարել իր մտահղացումը։ Անհետանում է ոչ միայն կախարդանքը, այլև Կոլյայի երազը։ Արթնանալով իրենց տանը՝ Կոլյան հոր ուղարկած հեռագրից իմանում է, որ Մոսկվայից գնացած ինքնաթիռը տոնածառ է տարել բևեռային կայանում ձմեռողների համար։
Վերաթողարկում
1991 թվականին մուլտֆիլմը թողարկվել է «Ամանորյա տոնածառի տոնը» մուլտֆիլմերի հավաքածուում VHS տեսաերիզներով «Крупный план» կինոմիության կողմից։ 1990-ական թվականների կեսերին մուլտֆիլմը տարածվել է VHS-ով «Studio PRO Video»-ի կողմից խորհրդային լավագույն մուլտֆիլմերի հավաքածուում։ 1990-ական թվականների կեսերին «Союз Видео» ստուդիան թողարկել է մուլտֆիլմը VHS-ով։
2000-ական թվականներին մուլտֆիլմը թողարկվել է DVD-ով մուլտֆիլմերի հավաքածուներում՝ «Ամանորյա տոնածառի տոնը» («Праздник Новогодней ёлки», տարածող՝ «Крупный План», 2004), «Երբ վառվում են տոնածառերը» («Когда зажигаются ёлки», տարածող՝ «СОЮЗ Видео», 2005), «Ամանորի գիշերը» («В новогоднюю ночь», տարածող՝ «СОЮЗ Видео», 2007), «Для весёлых непосед: Вершки и корешки» (№ 21, տարածող՝ «Крупный План», 2011)։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1959 մուլտֆիլմեր Կատեգորիա:Պյոտր Նոսովի մուլտֆիլմեր
Մասադա (ամրոց)
Մասադա (מצדה‏‎, մեցադա — «ամրոց» ), հին ամրոց Իսրայելում, Մեռյալ ծովի հարավ արևմտյան ափին, Արադ քաղաքից ոչ հեռու, Էյն-Գեդի, Էյն-Բոկեկ մայրուղու մոտակայքում։ Իսրայելի ամենաշատ այցելվող վայրերից մեկն է ։
Նկարագրություն
Գտնվում է Հուդայի անապատի ժայռերից մեկի բարձունքում, Մեռյալ ծովի մակարդակից 450 մետր բարձրության վրա։ Մ.թ.ա. 25 թ-ին, իդումների հետնորդ Հերովդես I Մեծ թագավորը, որը ընդունել էր հուդայականություն, այստեղ կառուցեց ապաստան իր և իր ընտանիքի համար՝ զգալիորեն ամրացնելով և վերակառուցելով այստեղ գոյություն ունեցած մ. թ. ա. 37-31 թվականներին կառուցված հասմոնյան ժամանակաշրջանի ամրոցը։ Ամրոցում պահպանվել են սննդամթերքի և զենքի բավականին պաշարներ, անցկացվել է կատարյալ ջրամատակարարման համակարգ, գործել են հռոմեական տիպի բաղնիքներ։ Ամրոցն օգտագործվել է նաև արքայական ոսկիների պահպանման նպատակով։
Բոլոր կողմերից Մասադան շրջապատված է ուղղաբերձ ժայռերով։ Ծովի կողմից դեպի վեր ձգվում է այսպես կոչված օձի արահետը։ Արևմուտքից ամրոց կարելի է բարձրանալ հռոմեացիների կողմից կառուցված արհեստական հողաթմբի միջոցով (մոտավորապես 30 րոպեում)։ Ժայռի գագաթը զարդարում է գրեթե հարթ սեղանակերպ սարահարթ, մոտավորապես 600 մետրը 300-ի վրա։ Սարահարթը շրջապատված էր 1400 մետր ընդհանուր երկարությամբ ամրոցի հզոր պատերով, որոնք ունեին շուրջ 4 մետր հաստություն, իսկ դրանց վրա կառուցված էին 37 աշտարակներ։  Սարահարթում կառուցվել էին պալատներ, սինագոգեր, զինապահեստներ, անձրևաջրերի հավաքման և պահպանման հորեր և այլ օժանդակ կառույցներ։ Ամրոցում ներկայումս պահպանվել են Հերովդես թագավորի պալատը, սինագոգը, խճանկարների բեկորներ, ժայռերի մեջ փորված ջրի հորեր, սառը և տաք բաղնիքներ և շատ այլ հնություններ։
Առավել արտասովոր գտածոներից մեկը սինագոգն է։ Ենթադրվում էր, որ հրեաները սինագոգի կարիք չունեին քանի դեռ նրանք ունեին Տաճար։ Մասադան վերակառուցվել է Երկրորդ Տաճարի գոյության ընթացքում, սակայն սինագոգն այնուամենայնիվ կառուցվել է։ Բացի այդ սինագոգ է հայտնաբերվել նաև Գամլայի ավերակներում։ Սա ապացուցում է, որ հին հրեաների մոտ սինագոգերի գոյությունը կախված չէր Տաճարի առկայությունից։ Օձի արահետի սկզբում կառուցված է ավտոկայանատեղի։ Կա զբոսաշրջային տեղեկատվական կենտրոն, որտեղից կարելի է գնել տոմսեր ամրոց այցելելու և ճոպանուղով վեր բարձրանալու համար։ Տեղեկատվական կենտրոնում բացվել է թանգարան, որտեղ ցուցադրվում են հնագիտական պեղումների ժամանակ հայտնաբերված գտածոները։ Ամրոցում կազմակերպվում են համերգներ և տարբեր զանգվածային մշակութային միջոցառումներ։
Պատմություն
Մ. թ. ա. 66 թվականին Մասադան գրավում են ապստամբ զելոտները` ոչնչացնելով այնտեղ գտնվող հռոմեական կայազորը։ Մ. թ. ա. 67 թվականին Մասադայում բնակություն հաստատեցին հռոմեացիների դեմ ապստամբությունը ղեկավարած արմատական կողմի ներկայացուցիչները` սիկարիները, որն էլ հանգեցրեց երկարատև Հուդայական պատերազմի։ Մ. թ. ա. 66 թվականին հռոմեական լեգիոնների կողմից Երուսաղեմը գրավելուց հետո Մասադան մնում է ապստամբների վերջին պատվարը։ Ամրոցի պաշտպանների թիվը հազիվ հասնում էր հազար մարդու, ներառյալ կանայք և երեխաները, բայց նրանք պահեցին Մասադան ևս երեք տարի։ Շուրջ 9000 ստրուկներ ճանապարհ էին կառուցում և հող էին կրում ամրոցի շուջը պաշարման հողապատնեշ և պարսպակործան մեքենաների համար հարթակ կառուցելու նպատակով։ Երբ հռոմեացիներին հաջողվեց հրկիզել սիկարիների կողմից փայտե գերաններից կառուցված լրացուցիչ ներքին պաշտպանական պատը, Մասադայի ճակատագիրն արդեն վճռված էր։
Հովսեփոս Փլավիոսի գրքի համաձայն՝ նիսանի 15-ի գիշերը (Պահքի տոնի առաջին օրը) Էլազար բեն Յաիրը հրեաների առաջ կրակոտ ճառ արտասանեց և նրանց կոչ արեց նախընտրել զոհվել ազատ քաղաքացի, քան ենթարկվել տանջալից և ամոթալի ստրկության (հատված Մասադայի անկման գիշերը Էլիզար բեն Յաիրի ճառից (Իոսիֆ Ֆլավիա, Հուդայական պատերազմ, VII, 320—336)):
Իր նկարագրությունում Հովսեփոս Փլավիոսը հիմնվում է երկու կանանց պատմածի վրա, որոնք պատսպարվել էին քարայրում հինգ երեխաների հետ և պատմել էին հռոմեացիներին, թե ինչպես են տղամարդիկ սպանել իրենց կանանց ու երեխաներին, այնուհետև վիճակահանությամբ միմյանց։
960 պաշարվածներից վերջինն այրեց ամրոցը և ինքնասպանություն գործեց։ Այսպիսով ոչնչացվեց հրեական դիմադրության վերջին օջախը։ Մասադայի տարածքում տեղակայվեց հռոմեական լեգիոնը։ Հրեական և հռոմեական պատմական քրոնիկների համադրումը, ինչպես նաև ամրոցի տարածքում հայտնաբերված հնագիտական գտածոները, այդ թվում վիճակահանությամբ նրանց կամքի վերջին 10 կատարողների անուններով քարե վահանակը ուղղակիորեն վկայում են այդ մասին ։
Ամրոցի ավերակներն առաջին անգամ հայտնաբերվել են 1862 թվականին։ Հիմնական պեղումները կատարվել են 1963-1965 թվականներին։ 1971 թվականից Մասադայում գործում է ճոպանուղի, որը ժայռի ստորոտը միացնում է նրա գագաթի հետ։ Ժայռերի արևելյան կողմից ամրոցի դարպասներ կարելի է բարձրանալ նաև ոտքով «օձի արահետով»։
Արտաքին հղումներ
Կատեգորիա:Համաշխարհային ժառանգություն Իսրայելում Կատեգորիա:Իսրայելի հնագիտական վայրեր Կատեգորիա:Իսրայելի ազգային պարկեր Կատեգորիա:Իսրայելի պատմական վայրեր
Irrational Games
Irrational Games, ընկերություն, որը մասնագիտակված է համակարգչային խաղերի մշակման մեջ, իր գործունեությունը սկսել է 1997 թվականին։ Ընկերության հիմնադիրներ դարձան Looking Glass Studios-ի երեք նախկին աշխատակիցներ՝ Քեն Լեվինը, Ջոնաթան Չեյը և Ռոբերտ Ֆերմենը։ 2006 թվականի հունվարի 9-ին ընկերությունը ձեռք բերվեց Take-Two Interactive կողմից և դարձավ 2K Games-ի դուստր ընկերությունը։
Ընկերությունը ուներ արտադրական գրասենյակ Քվինսի քաղաքում, որը գտնվում է Մասաչուսեթս նահանգում։ Երկրորդ գրասենյակը, որը նախկինում պատկանել է Irrational Games-ին և, որը գտնվում է Ավստրալիայի Կանբերրա քաղաքում, միավորեց 2K Marin-ի հետ  ։
Պատմություն
Ընկերությունը հիմնադրվել է 1997 թվականին Բոստոնում, Looking Glass Studios-ի նախկին երեք աշխատողների կողմից՝ Քեն Լեվինի, Ջոնաթան Չեյի և Ռոբերտ Ֆերմեի։ Առաջին խաղը դարձավ Looking Glass Studios-ի հետ համատեղ մշակված System Shock 2 (1999) խաղը, որը աշխատում էր Dark Engine շարժիչով։ Երկրորդ նախագիծը նույնպես մշակված էր Dark Engine շարժիչի հիման վրա՝ Deep Cover-ը, որը իրենից ներկայացնում էր հրաձգություն, սակայն նախագիծը չեղյալ համարվեց ֆինանսական խնդիրների պատճառով։
2000 թվականին բացվեց ավստրալիական մասնաճյուղը Կանբերրայում, որի տնօրենը դարձավ Ջոնաթան Չեյը։ Հաջորդ նախագիծը պետք է դառնար Fxlabs Studios ստուդիաի հետ համատեղ մշակված խաղը, որը իր մեջ պարունակում էր Կորուսյալները հեռուստասերիալի մոտիվները, սակայն Crave Entertainmentճի հետ ունեցած կոնֆլիկտի պատճառով ստուդիան կորցրեց ֆրանշիզի իրավունքը։ Ավելի ուշ Fxlabs Studios-ը ավարտեց խաղի մշակումը և թողարկեց այն Agni: Queen of Darkness անունով։
2005 թվականին ստուդիան տեղափոխվեց Քվինսի սակայն, շարունակեց պահպանել իր անունը։ 2006 թվականին ընկերությունը գնվեց Take-Two Interactive կողմից և մտավ 2K Games հոլդինգի շարքերը ։ 2007 թվականին ստուդիան բաժանվեց 2K Boston-ի և 2K Australia-ի, «Irrational Games» այլևս չի օգտագործվել ։
Նույն տարում թողարկվեց BioShock-ը, որը լավ ընդունվեց քննադատների և խաղացողների կողմից։ Մշակումից հետո պարզ դարձավ, որ 2K Boston-ի 5 աշխատակիցները տեղափոխվել են նոր 2K Marin ստուդիան, որը գտնվում էր Նավատո քաղաքում ։
2010 թվականին 2K Boston վերադարձնում է իր հին անունը՝ «Irrational Games», իսկ 2K Australia դարձավ 2K Marin-ի մասը  ։
2013 թվականին Irrational Games թողարկեց իր հերթական խաղը՝ BioShock Infinite։ Խաղի հաճող թողարկումից և քննադատների կողմից բարձր գնահատականներ ստանալուց հետո, Irrational Games-ը լքում է հիմնադիր տնօրեն՝ Քեն Լեվինը, ով հայտարարեց, որ ցանկանում է «ամենինչ սկսել նոր էջից»։ Ստուդիաի աշխատակիցների մեծ մասը տեղափոխվեցին 2K Games-ի այլ ստուդիաներ։ Լեվինը իր 15 աշխատակիցների հետ միասին հիմնեց նոր ստուդիա՝ Ghost Story Games։ Պաշտոնապես Irrational Games դադարեցրեց իր գոյությունը 2015 թվականին ։
Խաղային շարժիչներ
Ինչպես նաև ընկերությունը ստեղծել է Vengeance Engine խաղային շարժիչը, որը հիմնված էր Unreal Engine 2.5-ի հիման վրա։
Արտաքին հղղումներ
Կատեգորիա:ԱՄՆ-ի համակարգչային խաղերի արտադրողներ Կատեգորիա:1997 հիմնադրված ընկերություններ Կատեգորիա:1997 հիմնադրումներ Կատեգորիա:Ամերիկյան ընկերություններ Կատեգորիա:2009 հիմնադրված ընկերություններ Կատեգորիա:Համակարգչային խաղեր արտադրողներ այբբենական կարգով
Հաքիմ Զիյեշ
Հաքիմ Զիյեշ (حكيم زياش, ), Նիդերլանդներում ծնված մարոկկացի ֆուտբոլիստ։ Ներկայումս հանդես է գալիս նիդերլանդական Այաքսի և Մարոկկոյի ազգային հավաքականի կազմում։ Խաղում է հարձակողական կիսապաշտպանի դիրքում ։ Հայտնի է իր տեխնիկայի և տուգանային հարվածների համար։
Հերենվեն
Զիյեշը Հերենվենի ակադեմիային միացավ 2004 թվականին։ Մարոկկացին իր պրոֆեսիոնալ դեբյուտը նշեց 2012 թվականի օգոստոսի 2-ին Եվրոպա Լիգայի որակավորման 3-րդ փուլի Ռապիդ Բուխարեստի դեմ խաղում։ Օգոստոսի 12-ին նա իր դեբյուտը նշեց Էրեդիվիզիում՝ դուրս գալով խաղադաշտ ՆԵԿ-ի դեմ խաղում։ Հերենվենի կազմում Զիյեշը անցկացրեց 45 խաղ և խփեց 13 գնդակ։
Տվենտե
2014 թվականի օգոստոսի 18-ին Զիյեշը 4 տարվա պայմանագիր կնքեց Տվենտեի հետ։ Ակումբը նրա համար վճարեց 4 միլիոն եվրո ։ Տվենտեի կազմում դեբյուտտը նշեց օգոստոսի 24-ին՝ ՆԱԿ Բրեդայի դեմ խաղում ։ Իր առաջին գոլը ակումբի կազմում խփեց սեպտեմբերի 21-ին՝ Հերակլեսի դեմ խաղում ։ Այստեղ նա անցկացրեց 2 մրցաշրջան՝ մասնակցելով 76 խաղի և դառնալով 34 գոլի հեղինակ։
Այաքս
2016 թվականի օգոստոսի 30-ին Զիյեշը տեղափոխվեց Այաքս 11 միլիոն եվրոյի դիմաց ։ Պայմանագիրը նախատեսված էր 5 տարվա համար՝ մինչև 2021 թվականը ։ Դեբյուտը նշեց սեպտեմբերի 11-ին՝ Վիտեսի դեմ խաղում ։ Իր առաջին գոլը Այաքսի կազմում խփեց հոկտեմբերի 2-ին՝ Ուտրեխտի դեմ խաղում ։
Միջազգային կարիերա
Զիյեշը իրավասու էր ներկայացնել կա՛մ Մարոկկոյի հավաքականը, կա՛մ Նիդերլանդների հավաքականը։ Նա արդեն խաղացել էր Նիդերլանդների երիտասարդական հավաքականների կազմում և 2015 թվականի մայիսին Նիդերլանդների ազգային հավաքականում խաղալու հրավեր ստացավ ։
2015 թվականի սեպտեմբերի 23-ին Զիյեշը սոցիալական մեդիայի միջոցով հայտնեց, որ ընտրել է Մարոկկոյի հավաքականը ։ Հոկտեմբերի 9-ին նա իր դեբյուտը նշեց Մարոկկոյի ազգային հավաքականում՝ դուրս գալով խաղադաշտ Կոտ դ'Իվուարի դեմ ընկերական խաղում ։ Իր առաջին գոլը ազգային հավաքականի կազմում նշեց 2016 թվականի մայիսի 27-ին՝ դուբլի հեղինակ դառնալով Կոնգոյի դեմ խաղում ։ Հոկտեմբերի 11-ին Զիյեշը դուբլ ձևակերպեց Կանադայի դեմ ընկերական խաղում ։ 2017 թվականի սեպտեմբերի 1-ին նա 2 գոլի և գոլային փոխանցման հեղինակ դարձավ Մալիի դեմ խաղում՝ օգնելով Մարոկկոյին հաղթել 6-1 հաշվով ։
2018 թվականի մայիսին Զիյեշը ընդգրկվեց Մարոկկոյի՝ աշխարհի առաջնության համար վերջնական կազմում։ Առաջնությունում նա մասնակցեց թիմի բոլոր 3 հանդիպումներին, սակայն Մարոկկոն դուրս մնաց խմբային փուլից։
Միջազգային վիճակագրություն
2018 թվականի օգոստոսի 20-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Հոլանդացի ֆուտբոլիստներ Կատեգորիա:Մարոկկացի ֆուտբոլիստներ Կատեգորիա:Մարոկկոյի հավաքականի ֆուտբոլիստներ Կատեգորիա:Հերենվենի ֆուտբոլիստներ Կատեգորիա:Տվենտեի ֆուտբոլիստներ Կատեգորիա:Այաքսի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ
Գոլովինկա (Լազարևսկի շրջան)
Գոլովինկա ( ռուս.` Головинка), նախկինում հայաբնակ ավան, ներկայումս միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում, Շախե գետի աջ ափին։ Գտնվում է շրջկենտրոն հանդիսացող Լազարևսկոյե միկրոշրջանից 33 կմ հարավ-արևելք, իսկ Սոչիի կենտրոնից 43 կմ հյուսիս։
Պատմական ակնարկ
Շախե գետի ափին գտնվող ադըղեների շափսուղական բնակավայրը հայտնի է դեռևս 17-րդ դարից` Սուբաշի անունով ։ 1839 թվականի մայիսի 3-ին, Սուբաշիի մոտ, գեներալ Նիկոլայ Ռաևսկու հրամանատարությամբ իրականացվող ափհանմանը մասնակցել է նաև Հովհաննես Այվազովսկին, ում այդ արշավանքին հրավիրել էր ծովակալ Միխայիլ Լազարևը։
Ժամանակակից ավանը հիմնադրվել է 1839 թվականին, որպես ամրոց` Գոլովինսկի անվանումով, որի կառուցմանը մասնակցել են աքսորի մեջ գտնվող բանաստեղծ Ալեքսանդր Օդոևսկին և այլ հայտնի մարդիկ։ Ամրոցը կոչվել է գեներալ Եվգենի Գոլովինի անունով։
1961 թվականին Գոլովինկա ավանը ընդգրկվել է Սոչի քաղաքի կազմի մեջ և դարձել միկրոշրջան։ Հայերը եկել են շրջակա գյուղերից` 1931 թվականին։ Ներկայումս բնակվում են հիմնականում հայեր, ռուսներ և ադըղեներ։ Բնակիչներն զբաղվում են բանջարաբուծությամբ, թեյի մշակությամբ և այգեգործությամբ։ Այնտեղ գործում են միջնակարգ դպրոց, գրադարան, հանգստյան տներ և առողջարաններ։ Տնտեսության հիմքը զբոսաշրջությունն է։
Ծանոթագրություններ
Կատեգորիա:Բնակավայրեր այբբենական կարգով Կատեգորիա:Կրասնոդարի երկրամասի գյուղական բնակավայրեր Կատեգորիա:Սոչի Կատեգորիա:Ռուսաստանի բնակավայրեր ըստ վարչական միավորների Կատեգորիա:1839 թվականին հիմնադրված բնակավայրեր
Մեծ Կլյուկվեննայա
Մեծ Կլյուկվեննայա (Большая Клюквенная), գետ Կամչատկա թերակղզի՝ Ռուսաստանում։ Գետի երկարությունը 28 կմ է։ Թափվում է Կամչատկա գետի աջ ափին՝ 633 կմ հեռավորության վրա։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Լուսեղեն
Լուսեղեն, հայկական արական անուն։ Առաջացել է հայերեն լուսեղեն՝ «լույսից շինված» բառից։ Այս անվանը համապատասխանում է հունարեն Φωτεινα անձնանունը, որը նշանակում է լուսավոր։ Լուսեղեն անձնանունը հիշատակված է անթվական մի հիշատակարանում և մեկ այլ անթվական հիշատակարանում որը գտնվում է 1311 թվականին գրված մի Ավետարանում ։ Հաճախ է գործածվել Ղրիմում և Նոր Նախիջևանում ։
Ծանոթագրություններ
Կատեգորիա:Հայկական արական անձնանուններ
Աննա Ֆրանկի օրագիրը (ֆիլմ)
«Աննա Ֆրանկի օրագիրը» (The Diary of Anne Frank), ամերիկյան ֆիլմ՝ նկարահանված 1959 թվականին ռեժիսոր Ջորջ Սթիվենսի կողմից Ֆրենսիս Գուդրիչի և Ալբերտ Հեքեթի բրոդվեյյան համանուն պիեսի (1955) հիման վրա, որն իր հերթին գրվել էր «Աննա Ֆրանկի օրագիրը» գրքի՝ գերմանական օկուպացիայի տարիներին Ամստերդամում նացիստներից թաքնված հրեա աղջկա օրագրի հիման վրա։ Ֆիլմը մասամբ նկարահանվել է Լոս Անջելեսում գտնվող կինոստուդիայում, մասամբ՝ Ամստերդամում ։
Ինչպես պիեսը, այնպես էլ ֆիլմը բազմաթիվ տարբերություններ ունեն օրագրից, որոնց մեծ մասը պայմանավորված է բացառապես բեմադրության հարմարությամբ։
«Աննա Ֆրանկի օրագիրը» ֆիլմն արժանացել է երեք «Օսկարի» 1960 թվականին, այդ թվում նաև «Երկրորդ պլանի լավագույն դերասանուհի» անվանակարգում (Շելլի Ուինթերս)։ 2006 թվականին ֆիլմն զբաղեցրել է 18-րդ տեղը Վերջին 100 տարվա ամերիկյան 100 ամենից ոգեշնչող ֆիլմերի ցանկում, որ կազմվել է AFI-ի կողմից։
Սյուժե
1945 թվականին Օտտո Ֆրանկը բեռնատարով մոտենում է մի տան ու բարձրանում լքված ձեղնահարկ, զրուցում Միպ Գիզի ու Կրալերի հետ, ովքեր թաքցրել էին իրեն նացիստներից։ Օտտոն գտնում է Աննայի օրագիրը և կարդում երեք տարի առաջ իր դստեր գրածները։
Ֆիլմի գործողությունները տեղափոխվում են 1942 թվական։ Նիդերլանդներում ապրող հրեաների համար պարտադրվում են մի շարք սահմանափակումներ։ Աննան ու այլ հրեաներ թաքնվում են ֆաբրիկայում գտնվող ապաստարանում։ Կրալերն ու Միպ Գիզը նախազգուշացնում են, որ այն օրերին, երբ ֆաբրիկայում աշխատողներ կան, պետք է պահպանել լռություն, որպեսզի նրանց չգտնեն։ Աշխատանքից հետո Կրալերը բերում է ուտելիք և մի արկղ, որի մեջ Աննայի սիրելի դերասանների նկարներն են ու դեռևս դատարկ օրագիրը։ Օրագրի առաջին էջերում Աննան նկարագրում է այն տարօրինակ զգացումը, երբ չես կարող դուրս գալ և մաքուր օդ շնչել։
Դերերում
Օտտո Ֆրանկն անձամբ գրել է Օդրի Հեփբերնին՝ խնդրելով կատարել Աննայի դերը (քանի որ նա եղել է Աննայի հասակակիցը և նույնպես ապրել է Նիդերլանդներում այդ դեպքերի ժամանակ և անձամբ է տեսել, թե ինչպես են բռնի վտարում հրեաներին), սակայն դերասանուհին մերժել է երեք պատճառներով. նա ցանկացել է նկարահանվել «Կանաչ կալվածքներ» ֆիլմում, երկրորդ՝ ականատես եղած լինելով գերմանական օկուպացիայի սարսափներին՝ նա չի ցանկացել վերհիշել դրանք (իր հարազատները գնդակահարվել են դիմադրությանը մասնակցելու համար), և երրորդ՝ քանի որ ինքը եղել է մոտ 30 տարեկան, մտածել է, որ չի կարող մարմնավորել դեռահասի ։
Նկարահանում և թողարկում
Ֆիլմի նկարահանման աշխատանքներն անցկացվել են 1958 թվականի մարտից նոյեմբեր։ Սկզբում նախատեսվել է ֆիլմը նկարահանել Պրինսենգրահտ 263 հասցեում գտնվող իսկական ապաստարանում, սակայն հնարավոր չի եղել այնտեղ տեղավորել նկարանման սարքավորումները, այդ պատճառով էլ ֆիլմի մեծ մասը նկարահանվել է ԱՄՆ-ում։ Սակայն շինությունից դուրս տեսարանները նկարահանվել են Ամստերդամում։ Այդ թվում է նաև ֆիլմի առաջին տեսարանները, երբ Օտտո Ֆրանկն իջնում է բեռնատարից. այդ տեսարանը նկարահանվել է Պրինսենգրահտ 263 հասցեի տան մոտ։
Թեև Օտտո Ֆրանն իր խորհուրդներով օգնել է նկարահանող անձնակազմին, սակայն ոչ մի անգամ չի նայել ֆիլմը։
Ֆիլմի պրեմիերան կայացել է 1959 թվականի մարտի 18-ին Նյու Յորքի Palace Theatre-ում ։
DVD սկավառակի վրա ֆիլմն առաջին անգամ թողարկվել է 2004 թվականի փետրվարի 3-ին։ Ֆիլմից բացի սկավառակի վրա ներկայացված են «Աննա Ֆրանկի օրագիրը։ Արձագանք անցյալից» կարճամետրաժ ֆիլմը, մամուլի ասուլիս ռեժիսոր Ջորջ Սթիվենսոնի հետ, աուդիոմեկնաբանություններ և այլն։
Ֆիլմի թողարկման հիսունամյակի կապակցությամբ 2009 թվականի հունիսի 1-ին այն թողարկվել է DVD ու Blu-ray տարբերակներով ։
Մրցանակներ և անվանակարգեր
1959 թվականին ֆիլմը մասնակցել է Կաննի և Մոսկվայի կինոփառատոնների մրցութային ծրագրերին։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Ամերիկյան կենսագրական ֆիլմեր Կատեգորիա:Ամերիկյան ռազմական ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆիլմեր Հոլոքոստի մասին Կատեգորիա:1959 ֆիլմեր Կատեգորիա:20th Century Fox ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:Ամերիկյան կենսագրական դրամա ֆիլմեր Կատեգորիա:Աննա Ֆրանկ Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Գրական ստեղծագործությունների էկրանավորումներ Կատեգորիա:Սև-սպիտակ ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:Գերմաներեն ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:1950-ականների կենսագրական ֆիլմեր
Դավիթ XII
Դավիթ XII, Քարթլի-Կախեթի թագավորության արքա (1800 թվականի դեկտեմբերի 28 - 1801 թվականի հունվարի 18)։ Գրող և գիտնական։
Գեորգի XII արքայի ավագ որդին։ Բագրատիոնի հարստությունից է։
Գահի համար մղվող ներքաղաքական պայքար Քարթլի-Կախեթիում
Դավիթ Բատոնիշվիլին մեծացել է իր պապի՝ Հերակլ II արքայի արքունիքում։
Արքայազն Դավիթը կրթություն է ստացել Ռուսաստանում (1787-1789), 1797-1798 թվականներին գնդապետի կոչումով ծառայել ռուսական բանակում՝ լինելով Պրեոբրաժենյան գվարդիական գնդի հրամանատարը։ 1800 թվականին արդեն ուներ գեներալ-լեյտենանտի զինվորական կոչում։ Շշուկներ էին պտտվում, որ Պավելն ուզում է Վրաստանը դարձնել մալթյան հեծելազորի տեղակայման վայր, իսկ Դավիթին՝ նաև գրոսմայստեր։
1789-1790-ական թվականներին մասնակցել է ռազմական արշավանքներին։ Լուրջ դերակատարություն է ունեցել 1795 թվականի Կրծանիսի ճակատամարտին։ Գեորգի XII-ը մտավախություն ուներ, որ Բագրատիոնի հարստության կողմնային ճյուղերի ներկայացուցիչները կգրավեն գահը և իշխանությունից կհեռացնեն իր ժառանգներին։ Դրա համար համաձայնեց արքայական լիազորությունների ավելի շատ կրճատման, քան նախատեսված էր 1783 թվականի պայմանագրով (Ռուսաստանին իրավունք էր վերապահված միջամտել Քարթլի-Կախեթի թագավորության ներքին գործերին), միայն թե գահը մնար իր ժառանգներին։
1798 թվականի հունվարի 11-ին Հերակլ արքան մահացավ, թագավոր դարձավ Գեորգի XII-ը, որը երկրի բնակչությանը պարտադրում է երդվել։ Ըստ 1783 թվականի պայմանագրի՝ նա պետք է ստանար կայսերական հաստատումը։ Գեորգին իսկույն կայսր Պավելին հայտնեց իր գահակալման մասին. Պավելը շնորհավորեց նրան և հիշեցրեց հաստատման միջնորդության անհրաժեշտության մասին։ Նոյեմբերի Գեորգին Պետերբուրգ ուղարկեց իշխան Ավալովին իրենց արքա, իսկ Դավիթին գահաժառանգ հաստատելու միջնորդությամբ։ 1799 թվականի ապրիլի 18-ին Պավելը Բարձրագույն հրովարտակով հաստատեց նրա խնդրանքը ։ Թագաժառանգի հաստատումը չէր բխում 1783 թվականի պայմանագրից, բայց Գեորգին ցանկանում էր լրացուցիչ երաշխիքներ, իսկ Պավելը ուշադրություն չդարձրեց, որ խնդրանքը չէր համապատասխանում պայմանագրին։
Գեորգի XII-ի մահը և Դավիթ XII-ին իշխանության անցումը սրեցին իրավիճակը երկրում։ Դարեջան թագուհին և նրա որդիները հրաժարվեցին ընդունել Դավիթ XII-ի իշխանությունը։
Քարթլի-Կախեթիում Բագրատիոնիների թագավորության վերացում
Գեորգի XII-ի մահից հետո արքայազն Դավիթն իրեն հայտարարեց Քարթլի-Կախեթիի թագավորության տիրակալ։ Բայց ռուսական կառավարությունը Քարթլի-Կախեթիում գտնվող իր ներկայացուցիչներին արդեն հրահանգել էր թույլ չտալ արքայազն Դավիթի գահակալում։ 1800 թվականին Դավիթ XII-ը փորձում էր արդիականացնել թագավորության օրենսդրությունը և կառավարման համակարգը։ 1800 թվականի դեկտեմբերից Դավիթ արքայազնը դարձավ Բագրատիոնի թագավորական տան ղեկավար, բայց նրան այդպես էլ չթույլատրվեց զբաղեցնել Քարթլի-Կախեթիի գահը։ Հոր մահից ի վեր (1800 թվականի դեկտեմբերի 28) և մինչ գեներալ Կնորրինգի այցը (1801 թվականի մայիսի 24) փաստացի կատարում էր գահապահի գործառույթները։
Դավիթ XII-ը զարմացած էր 1801 թվականի հունվարի 18-ի Պավելի՝ Քարթլի-Կախեթիի թագավորության վերացման և Քարթլի-Կախեթին Ռուսական կայսրությանը միացնելու հրամանից։
Գրականություն
Կատեգորիա:Անձինք Թբիլիսիից Կատեգորիա:Վրացի գրողներ Կատեգորիա:Վրացի գիտնականներ Կատեգորիա:Վրացի պատմաբաններ
Յուվա (Ուֆայի վտակ)
Յուվա (Юва), գետ Ռուսաստանում, հոսում է Սվերդլովսկի մարզում, Բաշկորտոստանի Հանրապետությունում։ Գետաբերանը գտնվում է Ուֆա գետի ձախ ափին՝ 453 կմ հեռավորության վրա։ Գետի երկարությունը՝ 17 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Ուֆա, գետի ենթաավազանը Այ գետն է մինչև Բելայա թափվելը, գետի գետային ավազանը՝ Կամա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝
Ծանոթագրություններ
Կատեգորիա:Ռուսաստանի գետեր
Խորոված
Խորոված, հիմնականում մսով պատրաստված կերակուր։ Խորովածի միսը կտրատում են մանր կտորների և բաստուրմայացնում։ Խորոված պատրաստելու համար օգտագործում են ոչխարի (գառան), այծի (ուլի), խոզի, հավի, ճագարի, արջի, ինչպես նաև այլ ընտանի և վայրի կենդանիների, թռչունների և ձկների միս։ Միսը խորովում են այն շարելով մետաղյա կամ փայտյա շամփուրների վրա, այնուհետև շամփուրները շարում են շիկացած փայտածուխների վրա, հաճախ որպես կրակարան օգտագործելով մանղալը, թոնիրը, բուխարին և այլն։
Պատմություն
Պատմականորեն խորովածը եվրասիական քոչվոր ցեղերի ավանդական կերակուրն է, սակայն խարույկի վրա՝ պտտվող շամփուրին հագցված կենդանու ամբողջական մարմինը խորովելու սովորույթը արմատներով հեռանում է մինչ նախապատմական ժամանակները և տարածված էր նաև անտիկ աշխարհում։ Այդ կերպ խորովում էին վարազի, եղջերուի, քարայծի, նապաստակի, բադերի և այլ կենդանիների ամբողջական մարմիններ։ Պատրաստման նման եղանակը տարածված էր մինչև 18-րդ դարի կեսերը։ Ի տարբերություն նախկին պատրաստման եղանակի, ժամանակակից խորովածը պատրաստում են առավել մանր կտրատած մսի կտորներով։
Խորովածը առավելապես տարածված է եղել սկյութական և թյուրքալեզու ցեղերի, թաթարական ցեղախմբերի մոտ, Իրանում, Թուրքիայում, Կենտրոնական Ասիայում, Հարավային Կովկասում՝ Վրաստանում, Հայաստանում, Ադրբեջանում, ինչպես նաև Հյուսիսային Կովկասի ժողովուրդների մոտ և դարձել է այդ ժողովուրդների ազգային խոհանոցի հիմնական կերակրատեսակներից մեկը։ Յուրաքանչյուր ազգ ունի խորոված պատրաստելու իր բաղադրատոմսն ու եղանակը։ Որպես հումք օգտագործվում է կենդանու կրծքամիսը, ազդրամիսը, կողամիսը, երիկամները, սիրտը, լյարդը, թոքերը և այլն։ Հաճախ որպես հավելում, կենցաղում սովորույթ է դարձել մսի հետ միասին կամ առանձին խորովել բանջարեղեն՝ լոլիկ, սմբուկ, տաքդեղ, կարտոֆիլ, սունկ և այլն։
Բաստուրմայացում
Խորովածի մսի տարածված և ավանդական բաստուրմայացման համար օգտագործում են գինի, քացախ, կիտրոնի կամ նռան հյութ և կաթնաթթվային այլ սննդամթերքներ։ Ճագարի և վայրի կենդանիների միսը խորովելու համար հայկական խոհանոցում առաջարկվում է օգտագործել նաև գարեջուր։ Որոշ աղբյուրներ խորհուրդ են տալիս միսը բաստուրմայացնել հանքային ջրում ՝ խորովածի համային հատկությունները պահպանելու համար։ Վրաստանում օգտագործում են կարմիր գինի, կտրատած գլուխ սոխ, աղացած սև պղպեղ և աղ։ Խորովածի բաստուրմայացման համար կան գինու հատուկ տեսակներ։ Գինին նպատակահարմար է նաև նրանով, որ իր մեջ եղած սպիրտի պարունակությունը հնարավորություն է տալիս, որպեսզի միսը փափկի։ Կարելի է ավելացնել նաև ուրց, աղացած կարմիր պղպեղ, ռեհան, ծիթրոն և այլ համեմունքներ։ Հաշվի առնելով մսի կտորների մեծությունը, ճարպոտությունը և որակը (երիտասարդ կամ ծեր կենդանու), բաստուրմայացումը կարող է տևել երկու ժամից մինչև երկու օր։ Ձկների և ծովամթերքների խորովածի համար բաստուրմայացում չի պահանջվում։
Արտաքին հղումներ
Կատեգորիա:Արևելյան խոհանոց Կատեգորիա:Կովկասյան խոհանոց
Chromecast
Chromecast, Google ընկերության թվային մեդիապլեյեր, նախանշված է հեռուստահոլովակի կամ աուդիոկոնտենտի պոտոկներ վերարտադրելու համար Wi-Fi–ի օգնությամբ ինտերնետից կամ էլ տեղական ցանցից։ Սարքավորումը ներկայացվել է ԱՄՆ–ում 2013 թվականի հունվարի 24–ին, գինը 35 $։
Տեխնիկական բնավորություններ
Chromecast–ը աշխատում է պարզեցված տարբերակ Chrome OS–ով։ Օպերացիոն համակարգը բեռնվում է ավտոմատ կերպով, առանց ծանուցման։ Մեդիա կոնտենտի փոխանցման համար Chromecast–ը օգտագործում է DIAL արձանագրությունը, որը մշակվել է Netflix և YouTube ընկերությունների համատեղ ջանքերով։
Հնարավորություններ
Chromecast–ը միանում է հեռուստացույցի HDMI անցքին։
Google-ը թողարկել է ծրագրային զարգացման գործիք «Google Cast SDK», որը թույլ է տալիս ծրագրավորողներին կատարել իրենց դիմումները համատեղելի Chromecast–ին։
Արձագանքներ
TechCrunch, Gizmodo և Նյու Յորք Թայմս պորտալները նաև տվել են դրական գնահատականներ սարքավորումին։
Սամսոն Հարությունյան
Սամսոն Ստեփանի Հարությունյան (ծնվել է 1861, գ. Վերին Աղդան, Ղազախի գավառ (այժմ՝ ՀՀ Տավուշի մարզում) - 1941), հայ քաղաքական և հասարակական գործիչ։
1906 թվականից եղել է կադետական կուսակցության անդամ։ Ընտրվել է Կովկասի Հայոց բարեգործական ընկերության նախագահ, Ազգային բյուրոյի նախագահ, Հայոց ազգային խորհրդի անդամ և այլն։ 1914-15 թվականներին մասնակցել է հայ կամավորական ջոկատների ստեղծմանը։ 1915-17 թվականներին խմբագրել է Կովկասի Հայոց բարեգործական ընկերության օրգան «Համբավաբեր» շաբաթաթերթը։ 1917 թվականից մտել է Հայ ժողովրդական կուսակցության մեջ, 1919 թվականին ընտրվել նույն կուսակցության կենտրոնական կոմիտեի փոխնախագահ։
1918-1919 թվականներին եղել է Հայաստանի Առաջին Հանրապետության արդարադատության նախարարը  ։
Անդրկովկասում խորհրդային իշխանության հաստատումից հետո եղել է վտարանդի։
Արտաքին հղումներ
Կատեգորիա:Հայ հասարակական գործիչներ Կատեգորիա:Հայ քաղաքական գործիչներ
Շլոմո Արգով
Կենսագրությունը մինչև 1982 թվականը
Արգովը ծնվել է Երուսաղեմում, 1929 թվականին։ «Պալմահ» ռազմական խմբավորման անդամ էր, ծառայել է Իսրայելի պաշտպանական ուժերում, ստեղծման օրվանից, 1948 թվականին։ Մասնակցել է 1948-1949-ական թվականների արաբա-իսրաելյան պատերազմին, վիրավորվել է։
1950-1952-ական թվականներին սովորել է ԱՄՆ-ում, Ջորջթաունի համալսարանում, այնուհետև՝ Լոնդոնի տնտեսագիտության դպրոցում։ 1959 թվականից դիվանագիտական ծառայության մեջ է։ Աշխատել է Գանայում, Նիգերիայում, ԱՍՄՆ-ում։ 1971-1974-ական թվականներին Իսրայելի դեսպանն էր Մեքսիկայում։ Այնուհետև որպես դեսպան աշխատել է Նիդերլանդներում, 1979 թվականին Իսրայելի ԱԳՆ-ում նշանակվել է հեղինակավոր պաշտոնում՝ դեսպան Մեծ Բրիտանիայում։
Մահափորձ
1982 թվականի հունիսի 3-ին լույս 4-ի գիշերը Արգոն ընդունելությունից հետո դուրս էր գալիս Լոնդոնի Դորչեստերյան հյուրանոցից, երբ հանկարծակի ենթարկվեծ երեք անծանոթ անձանց հարձակմանը։ Նա հրազենային վնասվածք ստացավ գլխին, որից հետո երեք ամիս գտնվում էր կոմայի մեջ։ Ինչպես հետագայում պարզվեց, հարձակվողները Աբու Նիդալի ահաբեկչական կազմակերպության անդամներ էին, անջատված Պաղեստինի ազատության կազմակերպությունից։ Երկու խմբավորումները պայքարում էին միմյանց դեմ։ Պատասխան գործողությունը ուղղված էր Լիբանանում ՊԱԿ-ի ճամբարների դեմ։ Ի պատասխան պաղեստինցիները հրազգություն են սկսել Իսրայելի տարածքում, որի դադարեցման համար 1982 թվականի հունիսի 6-ին իսրայելյան բանակը ներխուշել է Լիբանան։ Հարձակվողներից մեկը՝ Նավաֆ ալ Ռոզանը իրանյան հետախուզության գնդապետ էր, և մահափորձը հավանաբար հավանության էր արժանացել Իրանի կողմից
Կյանքը մահափորձից հետո
Արգովը վիրավորվելուց հետո հաշմանդամ դարձավ։ Մինչև մահը նա հոսպիտալացված էր Երուսաղեմի Ադասա խար խա Ցոֆիմ հիվանդանոցի վերականգնողական բաժանմունքում։ Նա կաթվածահար էր և մշտական բժշկական օգնության կարիք ուներ։ Արգովի կինը՝ Հավան այս ամբողջ ընթացքում խնամում էր նրան, մինչև իր մահը՝ 2002 թվականը։
2003 թվականին մահափորձից 21 տարի անց, Շոլոմո Արգոն մահացավ 74 տարեկան հասակում, ստացած վնասվածքի հետևանքով։
Գիդոնը՝ Շոլոմո և Հավա Արգոների երեք երեխաներից մեկը Հերցլիանայի Միջդիսցիպլինար կենտրոնում գերազանցիկ ուսանողների համար նախաձեռնել է կրթական ծրագիր հոր անունով։
Confident (երգ, Դեմի Լովատո)
«Confident», ամերիկացի երգչուհի Դեմի Լովատոյի սինգլը՝ Confident ալբոմից։ Երգը թողարկվել է 2015 թվականի սեպտեմբերի 18-ին՝ Hollywood Records, Island Records և Safehouse Records լեյբլներում։
Ստեղծագործություն
Երգն ուղեկցվում է թմբուկի հարվածներով pop և փոփ ռոքի երաժշտությամբ, երգը հզորացման և վստահության մասին ։ Universal Music հրատարակության աշխատակիցը՝ Musicnotes.com կայքում գրել է, որ երգը E մինորում է, ( տեմպով՝ րոպեում ունի 130 հարված, իսկ վոկալը հասնում է E3-ից՝ B5-ի ։ Երգում հնչում են թմբուկի հարվածներ և Լովատոն հարցնում է «Ի՞նչ վատ բան կա, վստահ լինելու մեջ» ՝ մատերի հարվածների հետ։ Լովատոն երկրորդ կրկներգում երգում է «So you say I'm complicated / But you had me underrated»՝ երգչախմբի մասնակցությամբ ։ Քննադատները նշել են, որ երգի ռիթմը հիշեցնում է Depeche Mode-ի 1989 թվականին թողարկված «Personal Jesus» երգը ։
Տեսահոլովակ
Տեսահոլովակի ռեժիսորն է Ռոբերտ Ռոդրիգեսը։ Տեսահոլովակում նկարահանվել է հոլիվուդյան կինոդերասանուհի Միշել Ռոդրիգեսը ։
Ծանոթագրություններ
Կատեգորիա:2015 երգեր Կատեգորիա:Դեմի Լովատոյի երգեր
ԽՍՀՄ գեղարվեստի ակադեմիա
Պատմություն
ԽՍՀՄ Մինիստրների խորհրդի 1947 թվականի օգոստոսի 5-ի որոշմամբ լուծարված Համառուսաստանյան գեղարվեստի ակադեմիայի հիման վրա Մոսկվայում ստեղծվում է ԽՍՀՄ գեղարվեստի ակադեմիան։ Ռուսաստանի Դաշնության տարածքում ԽՍՀՄ Գեղարվեստի ակադեմիայի իրավահաջորդը հանդիսանում է Ռուսաստանի գեղարվեստի ակադեմիան։
Գործունեություն
Ակադեմիան համարվում է Գեղարվեստի կայսերական ակադեմիայի դասական տրադիցիաների շարունակողն ու իրավահաջորդը, միաժամանակ գոյության խորհրդային ժամանակահատվածում կոչված է եղել  «աջակցություն ցուցաբերելու սոցիալիստական ռեալիզմի սկզբունքների ստեղծագործական զարգացմանը»։ Դասական և կուսակցական ավանդույթների միջև հակասությունը լուծվել է այն փաստով, որ սոցիալիստական ռեալիզմի հիմքում ընկած  ռեալիզմը ներդրվել է Կայսերական Ակադեմիայի վարպետների կողմից, որոնք խորհրդային ժամանակաշրջանում մեծարում էին որպես դասականներ ։
Գեղարվեստի ակադեմիայի խնդիրների մեջ են մտնում ԽՍՀՄ-ում գեղարվեստական կրթության մեթոդական կառավարումը, երիտասարդ նկարիչների հետ աշխատանքը, ԽՍՀՄ-ում գեղարվեստական ցուցահանդեսների կազմակերպումը։ Գեղարվեստի Ակադեմիայի հրատարակչությունը հրապարակում է դասագրքեր և ուսումնական ձեռնարկներ։  Ակադեմիան ընդգրկված է նաև զբոսայգիների և հրապարակների գեղարվեստական ձևավորման համակարգի ստեղծման աշխատանքներում։ ԽՍՀՄ Գեղարվեստի ակադեմիայի Սուրիկովյան և Ռեպինյան ինստիտուտները հանդիսանում են գեղարվեստական ուսուցման բարձրագույն աստիճանի հետևողական դրսևորումներից (Պիոներական պալատների գեղարվեստական խմբակներ, երեկոյան մանկական գեղարվեստական դպրոց,  միջնակարգ գեղարվեստական ուսումնարան)։
Կարևոր հարցեր է լուծում Ակադեմիայի իսկական անդամների և թղթակից անդամների ընդհանուր ժողովը, որը հանդիսանում է կառավարման բարձրագույն օրգանը։ Սովորաբար կառավարումն իրականացնում է Ակադեմիայի նախագահությունը, նախագահի գլխավորությամբ։ 1976 թվականին Ակադեմիային կից ստեղծվեց երիտասարդական հանձնաժողովը Եվգենի Կիբրիկի գլխավորությամբ ։
Կազմ
Ակադեմիայում ընտրվում են խորհրդային արվեստի գործիչները։ Արտասահմանցի արվեստի  գործիչները կարող էին ընտրվել ակադեմիայի պատվավոր անդամներ։ 1969 թվականի հուլիսի 1-ի դրությամբ ակադեմիայում հաշվառված էին 39 իսկական անդամներ, 61 թղթակից-անդամներ, 10 պատվավոր անդամներ, հետագայում դրանց թիվը աճեց։  1970-ականների վերջերին Ակադեմիայում հաշվառված էին 61  իսկական անդամներ և 95 թղթակից-անդամներ ։
Ակադեմիայի կազմի մեջ էին մտնում գեղարվեստի, ճարտարապետության և մոնումենտալ արվեստի, քանդակագործության, գրաֆիկայի, դեկորատիվ- կիրառական արվեստի բաժինները։
Ակադեմիայի համակարգի մեջ են մտնում`
Ծանոթագրություններ
Կատեգորիա:Լենինի շքանշանով պարգևատրված կազմակերպություններ Կատեգորիա:1947 հիմնադրումներ Կատեգորիա:Արվեստի դպրոցներ Կատեգորիա:ԽՍՀՄ մշակույթ Կատեգորիա:1991 կազմալուծված կազմակերպություններ Կատեգորիա:ԽՍՀՄ ակադեմիաներ
Հավ
Հավ (, արուն՝ աքաղաղ կամ աքլոր), թվաքանակով աշխարհում ամենամեծ և ամենատարածված ընտանի թռչուններն են։ Պատկանում են հավազգիների կարգին։ Կարողանում են թռչել, սակայն ոչ հեռու և շատ վատ։ Հավերը մարդու կողմից բուծվում են միս, ձու, ինչպես նաև փետուր և աղվափետուր (բմբուլ) ստանալու համար, որպես պարարտանյութ օգտագործվում է նաև թռչնաղբը։ Հավերի ընտելացման երկարատև պատմության ընթացքում մարդու կողմից ստացվել և բուծվել են հավերի բազմաթիվ ցեղեր։
Ընտելացման պատմությունը
Համարվում է, որ ընտանի հավերը ծագել են Ասիայում հանդիպող բանկիվյան հավերից կամ ջունգլիների վայրի հավերից, որոնք հանդիպում էին Հնդկաստանի, Հնդկաչինի, Հարավային Չինաստանի, Ինդոնեզիայի և Ֆիլիպինների տարածքներում։ Հավերի ընտելացման ամենավաղ վկայությունները վերագրվում են Հնդկաստանին՝ մոտ մթա 2000 տարի առաջ։ Ավելի ուշ ժամանակների հետազոտողների մի մասը պնդում էին, որ հավերի ընտելացման գործընթացը սկսվել է մոտ մթա 3200 տարի առաջ։ Ներկայումս բավականին շատ փաստեր են առկա, որ դա տեղի է ունեցել Հարավ-Արևելյան Ասիայում և Չինաստանում ` դեռևս մթա 6000-8000 տարի առաջ։ Միտոքոնդրիումային ԴՆԹ-ի հետազոտումները ցույց են տվել, որ ժամանակակից հավերի նախնիները ընտելացվել են մոտավորապես մթա 3500 տարի առաջ` Ասիայում։
Մթա 14-րդ դարում հավերը հայտնվել են Հին Եգիպտոսում։ Ավելի վաղ նրանք հայտնվել էին Մերձավոր Արևելքում։ Անտիկ ժամանակաշրջանում հավերը հայտնվել են Հունաստանում, իսկ այնտեղից տարածվել Եվրոպայում։
Արտաքին տեսք և բազմացում
Հավերի մարմինը համաչափ է և ունի միջին երկարություն։ Կուրծքը լավ է զարգացած՝ հատկապես մսատու ցեղերի մոտ։ Կատարը (երկրորդային սեռական օրգան) ունի տերևի, վարդի, պատիճի կամ ընկույզի ձև։ Ականջաբլթակները՝ կարմիր, հազվադեպ՝ սպիտակ։ Սեռահասուն են դառնում և ձվարկում 5-6 ամսականում։ Սաղմի զարգացման տևողությունը 21-22 օր է։ Ձվատվության քանակը կապված է վերարտադրական օրգանների, մասնավորապես ձվարանի և ձվատար խողովակի գործառնության հետ։ Սեռահասուն հավի ձվարանի արտաքին կեղևային շերտում հաշվվում է 2000-3500 ձվաբջիջ, որի միայն մեկ քառորդն է ստացվում մթերատվության ընթացքում (2-2,5 տարի)։ Մեծահասակ հավերի մթերատվությունը կարելի է 7-8 ամսով երկարացնել՝ արհեստական փետրափոխության միջոցով։
Ցեղեր
Հավերը բաժանվում են երեք հիմնական խմբերի՝ ձվատու, մսաձվատու և մսատու։ Առավել տարածված են ձվատու ցեղերը՝ լեգհոռն, մինորկա, անդալուզյան, համբուրգյան, իսպանական, օռլովյան, ռուսական սպիտակ և այլն։ Ձվատու ցեղի հավերը կշռում են մինչև 2 կգ (աքաղաղները՝ մինչև 3 կգ), տարեկան ձվատվությունը մինչև 250 ձու, ռեկորդը՝ 365 ձու։
Մսատու ցեղերից են՝ կորնիշ, լանգշան, կոխինխին, բռամա և այլն։ Կենդանի զանգվածը մինչև 4,5 կգ, ձվատվությունը մինչև 130 ձու։ Դրանցից կորնիշները օգտագործվում են մսաձվատու ցեղերի հետ տրամախաչելու և բրոյլերներ (մսացու ճուտ) ստանալու համար։ Բրոյլերների միսը լավագույն դիետիկ սննդամթերք է, պարունակում է մինչև 20 % լիարժեք սպիտակուց և միայն 5-7 % ճարպ։
Կատեգորիա:Հավեր Կատեգորիա:Ընտանի կենդանիներ
Մերիտամոն
Մերիտամոն (եգ․ mri.t Jmn՝ «Ամոնի սիրելի», մ․թ․ա․ մոտավորապես 1279 −1240 թվականներ ), Հին Եգիպտոսի XIX դինաստիայի մեծ կայսրուհին, Ռամզես II֊ի և նրա սիրելի տիկնոջ՝ Նեֆերտարիի դուստրը։ Կրաքարե կիսանդրու շնորհիվ նրան երբեմն կոչում են «Սպիտակ թագուհի» ։
Ծագում
Մերիտամոնը մեծ փարավոն Ռամզես II֊ի չորրորդ դուստրն է և նրա գլխավոր տիկնոջ՝ Նեֆերտարիի երրորդ դուստրը։ Ծնվել է, ամենայն հավանականությամբ, մինչև Ռամզես II֊ի թագադրումը և մոր մահվան ժամանակ արդեն ավագ դուստր էր։ Ըստ եգիպտական իշխանության ժառանգման ավանդույթի համաձայն, կայսերական դինաստիայի ղեկը ձեռքում պահելու համար Ռամզես II֊ը իր ավագ դստրերին՝ Բենտ֊Անատին, Մերիտամոնին և Նեբետտավիին տվեց փարավոնի կնոջ տիտղոսը ։
Մ․թ․ա․ մոտավորապես 1255 թվականին (Ռամզես II֊ի կառավարման 24 և 26 տարիների միջև) 2 տաճարների կառուցման ավարտին նվիրված տոնակատարությանը Մերիտամոնը փոխարինում էր արդեն հիվանդ մորը՝ Նեֆերտարի կայսրուհուն, որը մահացավ այդ նույն թվականին ։ Մոր մահից հետո Մերիտամոնը ստացավ «գլխավոր տիկին» տիտղոսը ։
Մահ
Ռամզես II֊ի կառավարման 57֊րդ տարում Մերիտամոնը մահացավ։ Նա թաղված է Կայսրուհիների Հովտի QV68 դամբարանում ՝ մորից ոչ հեռու։ Դամբարանը գտել է Կառլ Ռիխարդ Լեպիուսը 19-րդ դարի սկզբին ։
Թեբեական TT271 դամբարանում Լաբիբ Հաբաշին գտել է Մերիտամոնի և Նեֆերտարիի սարկոֆագների կափարիչների կտորներ, որոնցից խոշորագույնը պահվում է Բեռլինի եգիպտական թանգարանում (№ 15274), մյուսը Թուրինում (Իտալիա) ։
Պատկերասրահ
Պահպանվել են կայսրուհու մի քանի քանդակներ։ Նա Լուքսոր տաճարի ցուցակում չորրորդ դուստրն է, իսկ Աբու Սիմբելում՝ հինգերորդը, նա նաև պատկերված է Թանիսի և Բուբաստիսի արձանների վրա, հայտնի են նրա սկահակը և սրբաբզեզները ։ Կարևոր են համարվում կրաքարե կիսանդրին, որը հայտնաբերվել է 1896 թվականին Ֆլինդերս Թեթիի կողմից Ռամզեսեումում (արևմտյան Թեբե), և Ախմիմի արձանը (գտնված 1981 թվականին)՝ կայսրուհու միայնակ կանգնած արձանը՝ միակը իր տեսակի մեջ ։
Ծանոթագրություններ
Կատեգորիա:Եգիպտոսի կայսրուհիներ Կատեգորիա:Ռամզես II-ի կանայք Կատեգորիա:13-րդ դարի եգիպտացի կանայք Կատեգորիա:Ռամզես II-ի երեխաներ
Ալբանելլա
Ալբանելլա (Albanella), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2008 թվականի մարդահամարի տվյալերի կազմում է 6 314 մարդ, բնակչության խտությունը կազմում է 162 մարդ/կմ²։ Զբաղեցնում է 39 կմ² մակերես։ Փոստային ինդեքս՝ 84044, հեռախոսային կոդ՝ 00828 ։
Քաղաքի հովանավորներն են Սուրբ Սոֆիան, տոնը նշվում է մայիսի 15-ին, և Սուրբ Մատթեոս առաքյալը, տոնը նշվում է սեպտեմբերի 21-ին։
Կարիմ Փախրավի
Կարիմ Փախրավի, բահրեյնցի լրագրող։ Ձերբակալվել է Բահրեյնի ոստիկանության կողմից և ծեծվել մահվան ելքով։ Դարձել է երկրորդ լրագրողը, ով սպանվել է Բահրեյնում ապստամբության ժամանակ   ։
Կենսագրություն
Կարիմ Փախրավին բնակվել է Մանամայում ։ 2002 թվականին դարձել է «Ալ-Վասաթ» թերթի հիմնադիրներից մեկը, որը դարձավ Բահրեյնում միակ անկախ թերթը։ Մտել է Բահրեյնի ամենախոշոր ընդդիմական կուսակցության` «Ալ-Վեֆաք»-ի կազմի մեջ ։
Ալբանելլա
Պատմություն
Քաղաքը հիմնադրվել է 11-րդ դարում Պեստումի փախստականների կողմից։ Քանի որ նրանք ձգտում էին փախչել սարացիների արշավանքներից, ամենահին բնակավայրը գտնվում է բլրի այդ կողմում, որն ամենաքիչն է տեսանելի նրանց համար, ովքեր ներխուժում էին ծովից։
Կարիմ Փախրավի
Կենսագրություն
2011 թվականի ապրիլի 5-ին Կարիմ Փախրավին ձերբակալվել է ոստիկանության կողմից, ինչից հետո, ինչպես հայտարարեց Փախրավին, ոստիկանությունը սպառնացել է պայթեցնել իր տունը ։ Դրա հետ միաժամանակ Բահրեյնի կառավարությունը «Ալ-Վեֆաք» թերթին մեղադրեց նրանում, որ իրենք զբաղվում են «լուրերի հորինմամբ ու կեղծմամաբ»։ Ինչպես նաև հայտարարվեց, որ կառավարությունը մտադիր է մեղադրանք ներկայացնել թերթի երեք աշխատակիցներին, ևս երկուսին էլ արտաքսել երկրից ։
Փախրավին մահացավ իր ձերբակալությունից մեկ շաբաթ անց, 2011 թվականի ապրիլի 12-ին։ Ոստիկանության ներկայացուցիչները հայտարարեցին, որ լրագրողը մահացել է երիկամային անբավարարությունից, սակայն ավելի ուշ հրապարակվեցին մահացած լրագրողի մարմնի լուսանկարները, որում տեսանելի են կապտաբծերն ու կտտանքի հետևանքները  ։
Ալբանելլա
Ծանոթագրություններ
Կատեգորիա:Իտալիայի բնակավայրեր
Կարիմ Փախրավի
Հաջորդող իրադարձությունները
ՅՈՒՆԵՍԿՕ-ի գլխավոր քարտուղար Իրինա Բոկովան պահանջեց հետաքննություն անցկացնել լրագրողի մահվան առիթով ։
2012 թվականի մայիսի 31-ին սպանվեց լրագրող` Ահմեդ Իսմաիլ Հասսանը, ով համացանցում հրապարակել էր Փախրավիի մարմնի նկարները ։
Երկու ոստիկաններ, ովքեր մինչև մահը ծեծել էին Կարիմ Փախրավիին, դատապարտվեցին 7 տարվա ազատազրկման ։
Արտաքին հղումներ
Կատեգորիա:Բահրեյնում սպանված լրագրողներ Կատեգորիա:Սպանության զոհեր Կատեգորիա:Ապստամբություն Բահրեյնում Կատեգորիա:Բահրեյնի լրագրողներ Կատեգորիա:Մարդու իրավունքները Բահրեյնում
Մեծ Սարաննայա
Մեծ Սարաննայա (Большая Саранная), գետ Կամչատկա թերակղզի՝ Ռուսաստանում։ Գետի երկարությունը 24 կմ է։ Ավազանի տարածքը 105 կմ2։ Հոսում է Ելիզովսկի շրջանում, Կամչատկայի երկրամասում ։ Թափվում է Խաղաղ օվկիանոս։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր
Ադրենո
Adreno-ն մի շարք գրաֆիկայի մշակման միավորների (GPU) կիսահաղորդչային մտավոր սեփականության միջուկ, որը զարգացվում է Qualcomm կողմից և օգտագործվում վեջինիս ֆիրմային պրոցեսորներում (SoCs): Միջուկը ի սկզբանե մշավկել է ATI Technologies կանադական կազմակերպության կողմից և անվանվել Imageon: 2006 թվականին AMD-ն գնել է ATI Technologies-ը։ 2009 թվականին Qualcomm-ը գնելով AMD-ից Imageon-ը վերանվանեց տվյալ ապրանքանիշը և ստեղծեց Adreno-ն ։
Ծանոթագրություններ
Կատեգորիա:Pages with citations having redundant parameters Կատեգորիա:Համակարգչային տեխնոլոգիաներ
Լուսնթագ (անձնանուն)
Լուսնթագ, հայկական իգական անուն։ Առաջացել է համանուն մոլորակի անունից։ Նորակերտ անուն է։ Փաղաքշական ձևն է Լուսո ։
Ծանոթագրություններ
Կատեգորիա:Հայկական իգական անձնանուններ
Ալտավիլլա Սիլենտինա
Ալտավիլլա Սիլենտինա (Altavilla Silentina), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2008 թվականի մարդահամարի տվյալերի կազմում է 6 724 մարդ, բնակչության խտությունը կազմում է 129 մարդ/կմ²։ Զբաղեցնում է 52 կմ² մակերես։ Փոստային ինդեքս՝ 84045, հեռախոսային կոդ՝ 00828 ։
Մոդեստ Գոֆման
Մոդեստ Գոֆման (Модест Людвигович Гофман, ), ռուս բանասեր և բանաստեղծ, պուշկինագետ ։
Կենսագրություն
Ծնվել է Պետերբուրգում։ 1905 թվականին ավարտել է 1-ին կադետական կորպուսը, բայց գվարդիականի կարիերան նախընտրեց գրական գործունեությունից և սկսեց ուսուցանել Բարտաշևիչի դասընթացներին։ 1907 թվականին հրապարակել է «Վերջին տասնամյակի ռուս բանաստեղծների մասին գիրքը», որը նրան մեծ ճանաչում բերեց։ Արդեն հեղափոխությունից հետո, 1920 թվականից Գոֆմանը աշխատել է Պուշկինի տանը։
Գոֆմանի հիմնական գիտական շահերը կենտրոնացած էին Պուշկինի և պուշկիյան դարաշրջանի վրա։ Դեռ 1922 թվականին Ռուսաստանում լույս տեսավ նրա «Պուշկին։ Պուշկինի գիտության մասին առաջին գլուխը»։ Երկրորդ գլուխը հայտնվել է վեց տարի անց Փարիզում։ Այնտեղ հրապարակվել են «Պուշկին։ Ստեղծագործական կյանքի հոգեբանություն», «Ա. Ս. Պուշկինի նամակները ուղղված Նիկոլայ Գոնչարովին» և բազմաթիվ այլ աշխատություններ։
Ալեքսանդրա Բյորկ
Ալեքսանդրա Իմելդա Սեսիլիա Յուեն Բյորկ, առավել հայտնի որպես՝ Ալեքսանդրա Բյորկ (Alexandra Imelda Cecelia Ewen Burke, ), բրիտանական R&B և փոփ կատարող, երգերի հեղինակ, հաղթել է բրիտանական X Factor մրցույթի 5–րդ եթերաշրջանում։
Կոտոպախի (պրովինցիա)
Կոտոպախի (Provincia de Cotopaxi), Էկվադորի պրովինցիաներից մեկը։ Մայրաքաղաքը Լատակունգան է։ Պրովինցիան ընդգրկում է Կոտոպախի հրաբուխը, որը 19338 ոտնաչափ բարձրությամբ ընդհատումներով գործող հրաբուխ է։